open-index/open-wikipedia-markdown huggingface dataset:
בריאן האווי

**בריאן ניקול האווי** (באנגלית: **Brianne Nicole Howey**; נולדה ב-24 במאי 1989) היא שחקנית אמריקאית. מוכרת בעיקר בשל תפקידה בתור ג'ורג'יה מילר בסדרה "ג'יני וג'ורג'יה" בנטפליקס.

## ראשית חייה
בריאן האווי נולדה בלוס אנג'לס וגדלה בפסדינה, קליפורניה והיא הבכורה מבין חמישה אחים. היא למדה בבית ספר תיכון קתולי לבנות בפסדינה, שם הצטרפה לצוות האלתור במגמת הדרמה. לאחר מכן המשיכה את לימודיה בבית הספר לאמנויות על שם טיש באוניברסיטת ניו יורק. בתקופתה כסטודנטית היא שיחקה בסרטים הקצרים "Party Favors" בשנת 2008, "Appropriate Sex" בשנת 2009 ובשנת 2010 שיחקה ב- "Suckerpunch".

## קריירה
לאחר שסיימה את לימודיה בשנת 2010, האווי נבחנה לתפקיד בסדרת הטלוויזיה "90210". זאת הייתה הופעת הבכורה שלה בטלוויזיה. מאז, הספיקה האווי לשחק בסדרות רבות כמו "NCIS", "נקמה", "מקום טוב באמצע", "בייבי דאדי", "מחשבות פליליות" ו"חשיפה לדרום".

בשנת 2014, בריאן שיחקה בסרט הקומדיה "איך להיפטר מהבוס 2" לצד ג'ייסון בייטמן.

בשנת 2015, בריאן עברה ללונדון כדי להצטלם לתפקיד ראשי בסדרת הטלוויזיה הבריטית "I Live with Models" של ערוץ קומדי סנטרל הבריטי.

בשנת 2016, האווי שיחקה בסדרת הטלוויזיה "The Exorcist". היא גילמה את אחותה של הילדה אשר אחז בה הדיבוק שגילמה האנה קסולקה.

בשנת 2019, האווי גילמה את שונה באבקוק, בסדרת הטלוויזיה  "The Passage" של ג'סטין קרונין. באותה שנה שיחקה האווי בקומדיה הרומנטית "עונת החתונות" (אנ') לצד ג'ק קווייד.

בשנת 2021 החלה לשחק את התפקיד ראשי של ג'ורג'יה מילר בסדרה של נטפליקס, "ג'יני וג'ורג'יה" לצד אנטוניה ג'נטרי.

## חיים אישיים
ב-24 ביולי 2021 נישאה לבן זוגה העורך דין מאט זירינג. ביוני 2023 הביאו לעולם את הילדה הראשונה שלהם.

## פילמוגרפיה
### קולנוע

### טלוויזיה

## קישורים חיצוניים

## הערות שוליים

קטגוריה:שחקניות קולנוע וטלוויזיה אמריקאיות
קטגוריה:בוגרות בית הספר לאמנויות על שם טיש באוניברסיטת ניו יורק
קטגוריה:אמריקאיות שנולדו ב-1989
קטגוריה:אמריקאים שנולדו ב-1989
מייסון גודינג

**מייסון גודינג** (באנגלית: **Mason Gooding**; נולד ב-14 בנובמבר 1996) הוא שחקן אמריקאי, הוא ידוע בעיקר בזכות תפקידיו בסרט "כשהשלג יורד" ובסדרת הטלוויזיה "באהבה, ויקטור". הוא בנו של זוכה פרס האוסקר קובה גודינג ג'וניור.

## ביוגרפיה
גודינג נולד בלוס אנג'לס לשחקן הקולנוע זוכה האוסקר קובה גודינג ג'וניור ושרה קפר. הוא האמצעי בין שלושה ילדים. סבו מצד אביו היה קובה גודינג האב, סולן להקת R&B לשעבר, ודודו הוא השחקן עומר גודינג. סבא רבא מצד אביו היה במקור מברבדוס. מייסון למד בתיכון ווינדוורד בקליפורניה שם שיחק כדורגל במשך ארבע שנים. גודינג סיים את לימודיו בשנת 2015. גודינג הודה שהוא לא היה התלמיד הטוב ביותר או האישיות החברתית ביותר בתיכון. במקום זאת הוא התמקד בספורט ותיאטרון. בעוד אביו תמך במייסון שהפך לשחקן, הוא נאלץ לחכות עד גיל 18 כדי להמשיך במשחק באופן מקצועי.

גודינג נרשם לבית הספר לאמנויות טיש באוניברסיטת ניו יורק ללימוד כתיבה דרמטית ופסיכולוגיה. הוא עזב את בית הספר בשנת הלימודים הראשונה כדי להמשיך לשחק במשרה מלאה. אמו התקשתה לקבל את השינוי עקב חוויותיה עם אביו. עם זאת, הוא מתכנן לסיים את התואר בשלב כלשהו.

## קריירה
בשנת 2017, עוד כשהיה בקולג', גודינג מצא מנהל וסוכן. תפקיד המשחק הגדול הראשון שלו היה בסדרה "בולרז" לצד דוויין ג'ונסון.

בשנת 2018 קיבל גודינג את תפקיד הקולנוע הגדול הראשון שלו בסרט "חורשות את הלילה" בבימויה של אוליביה ויילד בהופעת הבכורה שלה כבמאית. שנה לאחר מכן לוהק גדינג בתפקיד אנדרו בסדרת הטלוויזיה "באהבה, ויקטור", סדרה המבוססת על הסרט "באהבה, סיימון" משנת 2018. הסדרה, שפותחה במקור עבור דיסני+, הוצגה לראשונה בהולו בשנת 2020. בזמן שהוא שיחק כדורגל בתיכון, גודינג היה צריך ללמוד איך לשחק כדורסל בשביל התפקיד. גודינג הופיע גם בקומדיה הרומנטית "כשהשלג יורד" בהמשך השנה.

בשנת 2020 הוא החל להופיע בסיטקום של Freeform, "Everything's Gonna Be Okay". בספטמבר 2020 לוהק גודינג לתפקיד משנה בסרט "צעקה", אותו ביימו מאט בטינלי-אולפין וטיילר ג'ילט. הסרט שהוקרן לראשונה ב-14 בינואר 2022.

## פילמוגרפיה
### קולנוע

### טלוויזיה

## קישורים חיצוניים

## הערות שוליים

קטגוריה:שחקני קולנוע וטלוויזיה אמריקאים
קטגוריה:אמריקאים שנולדו ב-1996
מוכרים את היטלר (מיני-סדרה)

**מוכרים את היטלר** (באנגלית: **Selling Hitler**) היא מיני-סדרת קומדיית דרמה היסטורית, העוסקת בפרשת זיוף יומני היטלר. הסדרה מבוססת על ספרו בעל אותו השם של רוברט האריס.

הסדרה שודרה בבריטניה בין 11 ביוני ל-9 ביולי 1991 וכללה חמישה פרקים.

## תקציר העלילה
העלילה מתרחשת בגרמניה המערבית בשנת 1981. גרד היידמן (ג'ונתן פרייס), עיתונאי כושל בעל אובססיה למזכרות מימי מלחמת העולם השנייה, פוגש בקונרד קויאו (אלכסיי סייל), זייפן חובב אשר מציע לו לקנות את יומניו של היטלר. היידמן מצליח לשכנע את מערכת השבועון שטרן לקנות את היומנים תמורת הון עתק (שחלק ניכר ממנו הוא גונב לעצמו), אולם בהדרגה מתגלה האמת המרה כי היומנים הם לא יותר מזיוף זול.

## דמויות
* גרד היידמן (ג'ונתן פרייס) – עיתונאי כושל במערכת שטרן, בעל אובססיה למזכרות נאציות.
* קונרד קויאו (אלכסיי סייל) – זייפן חובב אשר כותב ומוכר את היומנים.
* מנפרד פישר (טום בייקר) – מנכ"ל חברת המו"לות גרונר את יהאר המחליטה להוציא לאור את היומנים.
* יו טרבור-רופר (אלן בנט) – היסטוריון בריטי הנקרא לבדוק את אמינות היומנים, ונופל בפח יחד עם אנשי שטרן.
* דייוויד אירווינג (רוג'ר לויד-פק) – היסטוריון בריטי מכחיש השואה, הראשון לפקפק באמינות היומנים.
* גינה היידמן (אליסון דודי) – אשתו של גרד היידמן.
* אנרי ננן (ריצ'רד וילסון) – מנהל העיתון שטרן.

## קישורים חיצוניים

קטגוריה:מיני-סדרות טלוויזיה
קטגוריה:אדולף היטלר בתרבות
קטגוריה:סדרות טלוויזיה בריטיות שעלו לשידור בשנות ה-1990
Yakovlev Yak-35

**Yakovlev Yak-35MV** היה פרויקט נסיוני בברית המועצות בסוף שנות החמישים, במטרה ליצור מטוס קרב / מיירט טקטי הטס בגובה נמוך. הפרויקט סבל מחוסר מימון, המנועים התגלו כלא מתאימים והפרויקט לא התקדם מעבר לסרטוט. המטוס תוכנן על ידי OKB-115 / Yakovlev.

## תכנון ופיתוח
התכנון הראשוני היה מטוס יירוט חד מנועי לגובה נמוך, לפעולה בין גובה של 200 ל-10,000 מטרים. התכנון התפתח למטוס קרב הפצצה טקטי דו מנועי, במשקל המראה של 15,000 ק"ג (33,000 lb), נושא פצצות במשקל 2,000 ק"ג (4,400 ליברות).

## מפרט Yak-35MV (משוער)
* **צוות:** 1
* **משקל ברוטו:** 15,000 קילוגרם (33,069 ליברות)
* **הנעה:** 2 מנועי טורבו סילון בעלי מבער אחורי טומנסקי R-11AF-300

**ביצועים**
* **מהירות שיא:** 1500-1600 קמ"ש בגובה 1000 מ'.
* **[[סייג רום]]:** 10,000 מטר (33,000 רגל)

**חימוש**

פצצות במשקל 2000 ק"ג

**מערכת אוויונית**

Vozdookh-1 GCI system

## לקריאה נוספת

* 


## הערות שוליים

קטגוריה:מפציצים
קטגוריה:מטוסים רוסיים
המיליונרית

**המיליונרית** (באנגלית: **The Millionairess**) הוא סרט קולנוע בריטי מסוגת קומדיה רומנטית משנת 1960, בבימויו של אנתוני אסקווית', עם סופיה לורן ופיטר סלרס בתפקידים הראשיים.

התסריט מבוסס באופן רופף למחזה "המילונרית" של ג'ורג' ברנרד שו משנת 1936 והיה מועמד לפרס באפטא לתסריט הבריטי הטוב ביותר.

השיר "Goodness Gracious Me "  המושר בפי סלרס ולורן לא נכלל בפסקול הסרט. זה היה רעיונו של ג'ורג' מרטין שהיה אז המפיק המוזיקלי של סלרס, להזמין את כתיבת השיר הזה המתאר את הסצנה בו בודק הרופא ההודי את המליונרית "החולה". מפיקי הסרט סירבו לצרפו לפסקול והוא יצא בנפרד והפך עד מהרה ללהיט שקידם את הפצת הסרט.

## תקציר העלילה
אפיפניה פאררגה (סופיה לורן) היא האישה העשירה בעולם לאחר שירשה את הונו של אביה בעל חברת נדל"ן ענקית. אביה התנה בצוואתו כי תוכל להתחתן עם גבר שמסוגל להפוך 500 ליש"ט ל-1500 תוך שלושה חודשים. היא מתאהבת באליסטיר (גארי ריימונד) היא נותנת לו מניות בסך 500 לירות שטרלינג ואחר כך קונה ממנו ב-15,000 לירות שטרלינג. הנישואים לא מחזיקים מעמד כי אליסטיר לא מסוגל להיות תחת הפטרונות שלה. היא מגרשת אותו והוא מוצא מקלט אצל אהובתו פולי (וירג'יניה ורנון).

אפיפניה מיואשת והיא מביעה זאת בפני העו"ד ואיש סודה, ג'וליוס סגמור (אליסטיר סים). היא קופצת לתמזה במטרה להתאבד. במקרה עובר שם הרופא ההודי אחמד אל כביר (פיטר סלרס) שחותר בסירה קטנה ולא מעלה אותה. היא מגיעה לחוף וצועקת לעברו "רוצח".

ג'וליוס מייעץ לה לקבל טיפול אצל הפסיכיאטר ד"ר בלנד (דניס פרייס) שמתאהב בה אבל בגלל ביקורתו על אביה היא זורקת אותו לתמזה והיא בעקבותיו. במקרה עובר שם שוב הרופא והפעם לוקח אותה בסירתו.

היא מבקשת את בדיקת הרופא והוא בודק אותה ומוצא שהיא בריאה. הוא לוקח אותה למרפאתו בה הוא מטפל בחולים עניים. אפיפניה מתאהבת בו ובונה לו מרפאה גדולה ומצוידת במיטב המכשירים אבל הוא מעדיף לעבוד במרפאתו הקטנה.

היא מספרת לו על התנאי של אביה והוא מספר לו על התנאי של אמו המנוחה - אשתו המיועדת אמורה להסתפק ב-500 רופיות (35 שילינגים) במשך שלושה חודשים. אפיפניה מתחילה לעבוד במפעל פסטה כושל בניהולו של ג'ו (ויטוריו דה סיקה) ותוך זמן קצר מגדילה את הייצור והרווחים.

אחמד מוסר את 500 הלירות שקיבל, לפרופסור שתוי (נואל פרסל) ולא מצליח למלא את חלקו בתנאי הנישואים. אפיפניה מחליטה למכור את החברה, לפטר את העובדים ולפרוש למנזר בטיבט.

ג'וליוס מגיע לאחמד במטרה להציל את המצב, מוצא ניירות מחקר ומצליח למכור אותם תמורת 15,000 לירות. התנאי קויים, אחמד נפגש עם אפיפניה והם רוקדים ומתחבקים.

## צוות השחקנים

## קישורים חיצוניים

* המיליונרית, באתר TCM
* Goodness Gracious Me מילים ומגינה, באתר יוטיוב

קטגוריה:סרטי 1960
קטגוריה:סרטים בריטיים
קטגוריה:סרטים באנגלית
קטגוריה:סרטי פוקס המאה ה-20
קטגוריה:סרטים מבוססי מחזות
קטגוריה:סרטי קומדיה רומנטית
קטגוריה:סרטי סופיה לורן
קטגוריה:סרטי אנתוני אסקווית'
מת'יו נוסקה

**מת'יו דניאל נוסקה** (באנגלית: **Matthew Daniel Noszka** ; נולד ב-27 באוקטובר 1992) הוא שחקן ודוגמן אמריקאי.

## ביוגרפיה
נוסקה גדל בפיטסבורג, פנסילבניה. הוא למד בבית הספר התיכון "שארטייר וואלי" בפיטסבורג, ולמד באוניברסיטת פוינט פארק במלגת כדורסל שם למד לתואר במנהל עסקים. לאחר שהסתיים סמסטר האביב של שנתו הראשונה, החל נוסקה לעבוד בעבודות שונות כמו בנייה במשך חופשת הקיץ.

בשנת 2014, לאחר שבנה בהצלחה דק לצד חברו מייק, הוא העלה תמונה באינסטגרם. לאחר פרסום התמונה, פנה אל נוסקה נציג מטעם סוכנות דוגמנים שבסיסה בניו יורק. בתוך כמה ימים לוהק נוסקה לקמפיין פרסום של נייקי.

## קריירה
הוא דגמן עבור נייקי, קלווין קליין, הוגו בוס, טום פורד, ראלף לורן, ורסצ'ה, מונקלר, בנטון ולוויס. בשנת 2015 הוא עלה על המסלול התצוגה של חברת H&M. בשנת 2016 מגזין ווג כינה אותו אחד מ-50 הגברים בעלי הכושר היפים ביותר.

## חיים אישיים
נוסקה משחק כדורסל. סבו, סטן נוסקה, היה שחקן כדורסל מקצועי לשעבר של בוסטון סלטיקס.

נוסקה מחזיק גם חברת ספורט מוטורס בלוס אנג'לס, קליפורניה בשם 412 Motorsport.

במאי 2020 הוא הודיע דרך הרשתות החברתיות כי חברתו זה שלוש שנים, אינאנה סרקיס, נמצאת בהיריון חצי שנה עם תינוקת. ב-12 בספטמבר 2020 היא ילדה את בתם, נובה.

## פילמוגרפיה
### קולנוע

### טלוויזיה

## קישורים חיצוניים

## הערות שוליים

קטגוריה:בוגרי אוניברסיטאות ומכללות בארצות הברית
קטגוריה:שחקני קולנוע וטלוויזיה אמריקאים
קטגוריה:דוגמנים אמריקאים
קטגוריה:אמריקאים שנולדו ב-1992
שולמית הלוי

**שולמית חוה הלוי** (נולדה ב-5 באפריל 1955) היא משוררת וחוקרת מסורות של צאצאי האנוסים.

## ביוגרפיה
הלוי נולדה ב-1955 בלוצרן שבשווייץ לד"ר אורי לוי, מספרדיי ירושלים, ולחנה לבית מאיר, ממשפחה של וותיקי יהדות שווייץ. עלתה ארצה ב-1960. גדלה בפוריה עילית והתחנכה בבתי ספר באזור. התנדבה בבית החולים הדסה עין כרם ובשערי צדק. לימדה במדרשיית עמליה, בבית הספר אוולינה דה רוטשילד, ובחוות השומר בעודה נערה. למדה תנ"ך ותורה שבעל-פה במכללה ירושלים. לה תואר שני בהיסטוריה מאוניברסיטת אילינוי באורבנה-שמפיין (1981) ודוקטורט בהיסטוריה של עם ישראל מהאוניברסיטה העברית (2009), תחת הנחייתם של יום טוב עסיס ושלום צבר. שימשה כפרופסור נלווה במכון ספרטוס בשנים 6–1994. היא נשואה לנחום דרשוביץ.

הלוי חוקרת מסורות של צאצאי האנוסים. פרסמה מאות שירים בכתבי עת, בעיקר בעברית (אך גם באנגלית ובספרדית), ושלושה ספרי שירה.

אודות ספרה *אות הבל* כתב משה שמיר:

## ספריה
* ״הטירה הפנימית - מסע לירי אל ההווייה ואל הוויית האנוסים״, (עקד, 1998)
* ״אות הבל״ (כרמל, 2003)
* ״פרחי הערפד״ (הקיבוץ המאוחד, 2017)

## קישורים חיצוניים
* 
* שולמית הלוי באתר לקסיקון הספרות העברית החדשה

## הערות שוליים

קטגוריה:עולות בשנות ה-1960
קטגוריה:עולים בשנות ה-1960
קטגוריה:ישראליות ילידות שווייץ
קטגוריה:ישראלים ילידי שווייץ
קטגוריה:משוררות כותבות עברית
קטגוריה:משוררים כותבי עברית
קטגוריה:משוררות ישראליות
קטגוריה:משוררים ישראלים
קטגוריה:בוגרות מכללה ירושלים
קטגוריה:בוגרי מכללה ירושלים
קטגוריה:מועצה אזורית עמק הירדן: אישים
קטגוריה:בוגרות אוניברסיטת אילינוי באורבנה-שמפיין
קטגוריה:בוגרי אוניברסיטת אילינוי באורבנה-שמפיין
קטגוריה:בעלות תואר דוקטור מהאוניברסיטה העברית בירושלים
קטגוריה:בעלי תואר דוקטור מהאוניברסיטה העברית בירושלים
קטגוריה:חוקרות ישראליות
קטגוריה:חוקרים ישראלים
קטגוריה:ישראליות שנולדו ב-1955
קטגוריה:ישראלים שנולדו ב-1955
פנלי בויד

**תיאודור פנלי בויד** (באנגלית: **Theodore Penleigh Boyd**; 15 באוגוסט 1890 – 27 בנובמבר 1923) היה אמן אוסטרלי יליד בריטניה. פנלי בויד ידוע בעיקר כצייר נוף.

## ביוגרפיה
נולד באנגליה למשפחה אוסטרלית של אמנים. הוריו ארתור מריק בויד (1862–1940) ואמה מיני בויד (לבית בקט) היו אמנים ידועים ואחיו כללו את הקרמיקאי מריק בויד (1888– 1959) והסופר מרטין בויד (1893–1972). בנו רובין בויד (1919–1971) הפך לאדריכל, מחנך ופרשן חברתי מפורסם ומשפיע, ואחייניו ארתור בויד, גיא בויד ודייוויד בויד הפכו לאמנים בולטים.

בויד קיבל את הכשרתו האמנותית מהוריו ובבית הספר לאמנות של הגלריה הלאומית. הוא הציג את התערוכה הראשונה שלו באגודת האמנים הוויקטוריאנית בגיל 18, והציג באקדמיה המלכותית בלונדון בגיל 21. הוא זכה בפרס השני בתחרות של הממשלה הפדרלית האוסטרלית על ציור של אתר הבירה הלאומית החדשה קנברה. הוא זכה בפרס וויין בשנת 1914 עם ציור נוף.

אשתו ילידת קווינסלנד, אדית סוזן ג'רארד אנדרסון, הייתה בעצמה ציירת מיומנת והגיעה גם ממשפחה עמידה. אביה היה מנהל מחלקת ההדרכה הציבורית בקווינסלנד, אחיה ארתור היה רופא בולט, ואחותה הבכורה מוד הייתה אחת הנשים הראשונות שסיימו לימודי תואר B.A. באוניברסיטת סידני.

פנלי בויד נסע לאירופה בשנת 1911. הוא פגש את אדית, דוגמנית, בפריז בשנת 1912 הם נישאו ב -15 באוקטובר. בני הזוג חזרו לאוסטרליה בשנת 1913 והתיישבו במלבורן. ילדתם הראשונה, פמלה, נולדה באביב 1913, אך היא נפטרה כעבור שבועיים.

בשנת 1914, כשקריירת הציור שלו פורחת, רכש פנלי חלקת אדמה בוורנדיט ובנה בית משפחתי וסטודיו, "הרובינס". ילדו השני ג'ון בקט בויד נולד בשנת 1915. זמן קצר לאחר מכן התגייס פנלי כמו אחיו מרטין ומריק, הוא שירת בצרפת במהלך מלחמת העולם הראשונה, אך הוא הועבר לאחר שנפגע מגז בשנת 1917 (מה שהותיר אותו עם בעיות פיזיות מתמשכות) כנכה חזר לאנגליה והוחזר לאוסטרליה במרץ 1918.

בנו השני של בויד רובין נולד בינואר 1919. פנלי המשיך לצייר כל חייו, אם כי שירות המלחמה שלו הותיר גם צלקות פסיכולוגיות מתמשכות. בשנת 1922 הוא מכר את ביתו "הרובינס" ועבר עם המשפחה לסידני, וקבל על עצמו לארגן תערוכה גדולה. לכן פנלי לקח את משפחתו לאנגליה בסוף אותה שנה כדי לבחור ציורים לתערוכה, אך חזר לאוסטרליה בלעדיהם ביוני 1923 כדי להקים את התערוכה, שהועלתה בסידני ובמלבורן ביולי –אוגוסט 1923.

אולי כתוצאה ממעורבותו בתערוכה, הפך פנלי מאוכזב מיצירתו האחרונה, והשמיד רבים מציוריו הפחות טובים ומכר כמה מציוריו הטובים יותר, והרוויח 2500 פאונד. במהלך היעדרותה של אשתו הוא ניהל רומן גלוי עם מיננה שולר. זמן קצר לפני שאדית והילדים חזרו הוא קנה בחזרה את ביתו "הרובינס" וכן רכש מכונית חדשה. הוא פגש את משפחתו בנמל מלבורן כשחזרו ב־24 בנובמבר, אך הוא ואדית הסתכסכו כמעט מיד.

ב־28 בנובמבר, מסיבות לא ידועות, הוא לקח את מכוניתו לנסוע לסידני. אף שהיה נהג מיומן, הוא איבד שליטה בעיקול חד והמכונית התהפכה. הנוסע שלידו שרד, אך פנלי סבל מפציעות קשות ומת במקום.

לאשתו, השילוב של הכסף מעיזבונו (כולל הכנסות ממכירת הבית "הרובינס", המכונית המתוקנת וכ־40 ציורים) בתוספת ירושה קטנה מאביה וקצבה שנתית מאביו של פנלי אפשרו לה לפרנס את בניהם פט ורובין מבלי להזדקק לעבודה, אפילו בזמן השפל הגדול.

## גלריה
 
File:Penleigh Boyd - Hawkesbury River, 1922.jpg
File:Penleigh Boyd - Ghost Gum at Kangaroo Flat, 1921.jpg
File:Penleigh Boyd - Bridge and Wattle at Warrandyte, 1914.jpg|
File:Penleigh Boyd - Portsea, 1921.jpg


## קישורים חיצוניים

* 
## הערות שוליים

קטגוריה:ציירים אוסטרלים
קטגוריה:בריטים שנולדו ב-1890
קטגוריה:אוסטרלים שנפטרו ב-1923
תהילים נ"ח

**תהילים נ"ח** הוא המזמור ה-58 בספר תהילים. (זהו הפרק ה-59 על פי המספור הקיים בתרגום השבעים ובוולגטה) זהו מזמור תוכחה בו מבקש בעל המזמור נקמה. המשורר נוזף באויביו ומקללם.  

## מבנה המזמור
כותרתו של המזמור וחתימתו מהווים מסגרת לשיר: פסוקים ב'-ג' מתארים משפט שאינו תקין ובניגוד להם פסוקים י"א-י"ב מתארים משפט צדק. פסוקים ד'-ו' מתארים את מעשי הרשעים ופסוקים ז'-י' מבקש בעל המזמור להעניש את הרשעים ומקלל אותם.

## תוכן המזמור
הרעיון המרכזי של המזמור בא לידי ביטוי בתוכה של בעל המזמור את הרשעים. הוא מבקש לנקום ומקלל אותם. יש הסוברים שהמשורר מאשים גם את אויביו שהוציאו את דיבתו ברבים וגם את השופטים שיש לו טענה נגד גזר דינם. לדעת שמאי גלנדר אין ממש בסברה זו וזאת לשיטתו אין במעבר מגוף שני לגוף שלישי הוכחה מספקת לטענה זו וזאת כי מעברים בין גוף שני לשלישי בתחום הלשוני מצויים במזמורים דומים אך גם בשונים ממזמור זה. מנגד אחרים סוברים כי במזמור זה בא לידי ביטוי תהליך אמוני ומקורו בטקס פולחני בו מתקיים משפט ראווה לאלי הגויים.

## קישורים חיצוניים

## הערות שוליים

נח
טאטא LPT 613

**טאטא LPT 613** (באנגלית: **Tata LPT 613**) היא משאית קלה מתוצרת **ZAZ**  (שם רשמי: **ПАО Запорожский автомобилестроительный завод **) ברישיון **[[טאטא מוטורס]]**, חברת בת של **[[קבוצת טאטא]]** המיוצרת באוקראינה. הדגם קרוי באוקראינה "BAZ-T713 Podorozhnik".

בנוסף, משנת 2004 דגם "טאטא LPT 613" מיוצר על ידי **Automobiles and engines of the Urals**.

"טאטא LPT 613" היא משאית מסדרה "TATA LPT" המבוססת על משאית "Mercedes-Benz LN" (דור שני).

## "טאטא LPT 613"
* "טאטא LPT 613" יוצרה עד שנת 2004 בעיר צ'ורנומורסק במרכז מחוז אודסה שבדרום אוקראינה, כעשרים קילומטרים דרומית לעיר אודסה, שוכנת לחופי הים השחור.
* משנת 2004 דגם "טאטא LPT 613" מיוצר על ידי **Automobiles and engines of the Urals** בעיר יקטרינבורג ברוסיה בהרי אורל, במרכז מחוז סברדלובסק, והמחוז הפדרלי של אורל. הדגם קרוי ברוסיה "AMUR-4346".
* בדגם "טאטא LPT 613" הורכב מנוע דיזל מרצדס-בנץ מסוג "Mercedes-Benz OM352 engine"  (ברישיון).

## ראו גם
* טאטא 407

## קישורים חיצוניים

## הערות שוליים

קטגוריה:משאיות קלות
קטגוריה:כלי רכב המיוצרים באוקראינה
קטגוריה:כלי רכב המיוצרים ברוסיה
LPT 613
ארנסט באקמאסטר

**ארנסט ויליאם באקמאסטר** (באנגלית: **Ernest William Buckmaster**; 1897 – 1968) היה אמן אוסטרלי יליד ויקטוריה. הוא זכה בפרס ארצ'יבלד בשנת 1932 עם דיוקנו של סר ויליאם אירווין. הוא שימש גם כאמן מלחמה אוסטרלי במהלך מלחמת העולם השנייה.

## ביוגרפיה וקריירה
באקמאסטר נולד במלבורן ב-3 ביולי 1897. הוא היה בנם הבכור של הארי באקמאסטר, יצרן כובעי קש, ואשתו לטיה מרתה לבית צ'נדלר. הוא למד בבית ספר יסודי ממלכתי בבוקס היל, שם הראה מיומנויות ציור כבר בגיל צעיר.
 
באקמאסטר לא התאים לשירות במלחמת העולם הראשונה. מעסיקו, צייר חובב, הציע לו לעבור הכשרה באמנות. באקמאסטר למד ציור בבית הספר של הגלריה הלאומית במלבורן בין השנים 1918 ל-1924. הוא התגלה כצייר מוכשר של פורטרטים מסורתיים, טבע דומם ונופים עם קצב עבודה ותפוקה ניכרים. אחד מנכדיו סיפר שהוא יכול היה לעשות שלושה ציורים ביום. עבודות ציורי שמן שהוזמנו ארכו זמן רב יותר. דיוקנו שזכה בפרס ארצ'יבלד לקח ארבע-עשרה פגישות לפני סיומו.

תערוכת היחיד הראשונה שלו התקיימה בגלריית אתנאום במלבורן בפברואר 1926. מצבו הכלכלי היה כזה שהיה עליו לבקש מעושה המסגרות להכין אותם לתצוגה באשראי. הציורים נמכרו היטב, כאשר אחד מהם קנה מנהל הגלריה הלאומית של ויקטוריה עבור אוספו הפרטי.

עבודותיו פופולריות באוסטרליה ובניו זילנד, שם גלריות אמנות ציבוריות ואספנים פרטיים מחזיקים דוגמאות לציוריו. באקמאסטר לא אהב את האמנות המודרנית, ומתח עליה ביקורת בספרו ובמכתבים לעיתונים.

הוא היה חבר באגודת האמנים הוויקטוריאנית, ומכר דרכם תשעה עשר ציורים שהוצגו בין השנים 1919–1924. בשנת 1930 הוא עזב את אוסטרליה בסיור לימודי של שנה לאירופה. הוא ביקר באירופה שוב בשנת 1938.
ממוזער|258x258 פיקסלים|ערב באולינדה,1939
דיוקנו של סגן מושל ויקטוריה, סר ויליאם אירווין, זכה בפרס ארצ'יבלד לשנת 1932. בשנה שלאחר מכן ערך תערוכות יחיד במלבורן, בסידני ובאדלייד. הוא היה חבר בקרן באקדמיה האוסטרלית לאמנות. בשנת 1936 הוזמן לצייר דיוקן של סר ג'יימס מיטשל, סגן מושל מערב אוסטרליה ודיוקן של העלמה ג'סיקה הרקורט, המכונה "הילדה היפה ביותר באוסטרליה", ציור שהיה בשלב הגמר בפרס ארצ'יבלד בשנת 1936. 

באקמאסטר היה אמן מלחמה רשמי במלחמת העולם השנייה של המחלקה להיסטוריה צבאית של צבא אוסטרליה. התפקיד הביא אותו לסינגפור כדי לצייר את הכניעה היפנית. ציורים אלה מוחזקים בקנברה.

הוא התחתן עם דורותי לורה קוק ב-12 בפברואר 1936. הם התגרשו ב-15 בפברואר 1939 וכעבור שבוע התחתן עם פלורנס בוטינג במלבורן.
ממוזער|252x252 פיקסלים|טבע דומם, 1945
באקמאסטר ביצע שתי נסיעות ארוכות לניו זילנד בשנות הארבעים והחמישים. בביקור האחרון הוא נסע 12,000 קילומטרים ברחבי הארץ וצייר נופים בשכר למנהלי מבשלות הבירה דומיניון באוקלנד.

הוא נפטר ב-18 באוקטובר 1968 בביתו בווארנייט. הוא הותיר אחריו את אשתו וחמשת ילדיהם. קברו נמצא בבית העלמין לילידייל.

אף על פי שהוא צייר מוכשר של פורטרטים ונושאי טבע דומם, הוא ידוע בעיקר בנופיו. את אלה שהוא צייר בדרך כלל באוויר הפתוח ולא מתצלומים.

## קישורים חיצוניים

## הערות שוליים

קטגוריה:ציירים אוסטרלים
קטגוריה:ילידי 1897
קטגוריה:נפטרים ב-1968
ניו אמסטרדם (סדרה, 2008)

**ניו אמסטרדם** (באנגלית: **New Amsterdam**) היא סדרת טלוויזיה אמריקנית. הסדרה היא דרמה משטרתית המכילה אלמנטים של פנטזיה. הדמות הראשית בסדרה הוא ג'ון אמסטרדם, חייל הולנדי יליד המאה ה-17 אשר בורך בחיי נצח. הסדרה מתרחשת במאה ה-21, אשר בה אמסטרדם הוא בלש במחלקת הרצח של משטרת ניו יורק.

הסדרה שודרה בפוקס בין 4 במרץ ל-14 באפריל 2008. במקור הוזמנו 13 פרקים, אולם פוקס החליטו לבטל את הסדרה לאחר 8 פרקים בלבד.

## תקציר העלילה
יוהאן ואן דר זי נולד באמסטרדם ב-1607, ובגיל 14 עזב את ביתו והפליג אל העולם החדש. במהלך קרב של המתיישבים ההולנדים עם שבט הלנאפה, מציל יוהאן את חייה של ילדה אינדיאנית, ותוך כדי כך נדקר בלבו. כדי להציל את חייו, הילדה מביאה אותו לכפר שלה, שבו השמאניות של הכפר מטילות עליו כישוף שיגרום לכך שהוא לא ימות ולא יזדקן בשום אופן, עד שימצא את אהבת האמת שלו. במשך ארבע מאות השנים הבאות, יוהאן עובד בעבודות שונות, ומשנה את שמו מספר פעמים. במאה ה-21 הוא עובד כבלש במחלקת הרצח של משטרת ניו יורק, ולצד שותפתו אווה מרקז, הוא פותר מקרי רצח רבים תוך שימוש בניסיונו רב השנים ובידע הרב שצבר. במהלך מרדף אחר חשוד ברכבת התחתית של ניו יורק, מקבל ג'ון לפתע התקף לב וחש קרוב למוות יותר משחש כל חייו. הוא מנחש שכנראה אהבת האמת שלו עברה בתחנה באותו זמן. הוא משיג את צילומי מצלמות האבטחה מהרכבת התחתית, ומחליט שכנראה האישה שגרמה לו להתקף היא רופאה בשם שרה דליין. ג'ון, שכבר מעוניין להזדקן ולמות בשלווה, מנסה לקדם את הקשר שלו עם דליין, ובמקביל ממשיך לפענח מקרי רצח. דליין מצדה מתאהבת בג'ון, אך מנסה לפענח את סוד חייו. עם זאת, כאשר מתנקש של המאפיה הרוסית יורה בג'ון ישר בלבו, ג'ון שורד את ניסיון הרצח ומחלים במהירות. ג'ון מבין שכנראה דליין היא לא אהבת האמת שלו, ואף על פי שהוא מחבב אותה הוא נאלץ לנתק את הקשר עמה.

## דמויות
* ג'ון אמסטרדם (ניקולאי קוסטר-ולדאו) – חייל הולנדי שהפך לבן אלמוות בעקבות כישוף אינדיאני, ובמאה ה-21 משמש כבלש במשטרת ניו יורק.
* אווה מרקז (זולייקה רובינסון) – בלשית צעירה במחלקת הרצח, שותפתו של ג'ון. מעריכה מאוד את ג'ון, אך מנסה לפצח את סודו.
* שרה דליין (אלכסיי גילמור) – רופאה שנמצאה במקרה בתחנת הרכבת שבה קיבל ג'ון התקף לב. ג'ון משתכנע שהיא אהבת האמת שלו, וגורם לה להתאהב בו. הם עוברים לגור יחד, אולם ג'ון מבין שהיא לא האחת ונאלץ להיפרד ממנה.
* עומר יורק (סטפן הנדרסון) – בנו בן ה-65 של ג'ון. נגן ג'אז בעברו, וכיום בעלים של מועדון. היחיד שיודע את סודו של אביו.

## קישורים חיצוניים

קטגוריה:סדרות דרמה אמריקאיות
קטגוריה:סדרות טלוויזיה אמריקאיות

קטגוריה:סדרות פנטזיה אמריקאיות
קטגוריה:סדרות משטרה ופשע
קטגוריה:סדרות פנטזיה
קטגוריה:פוקס: תוכניות וסדרות
קטגוריה:סדרות טלוויזיה אמריקאיות שעלו לשידור בשנת 2008
מיכאל הראשון, קיסר האימפריה הביזנטית

**מיכאל הראשון רנגבה** (ביוונית ביזנטית: **Μιχαήλ ο Πρώτος o Ῥαγγαβές**; בסביבות 770 – 11 בינואר 844) היה קיסר האימפריה הביזנטית בין השנים 811–813. מיכאל היה השלישי והאחרון בשליטי האימפריה מהשושלת הניקפורוסית של ניקפורוס הראשון, קיסר האימפריה הביזנטית. שלטונו עמד בסימן חיזוק מעמדה של הכנסייה באימפריה אשר הונהגה בידי ניקפורוס הראשון, פטריארך קונסטנטינופול. מיכאל ויתר על הכס כאשר כוחות האימפריה הבולגרית הראשונה צרו על הבירה קונסטנטינופול והכתר עבר לגנרל משפיע בצבא הביזנטי, לאון החמישי, קיסר האימפריה הביזנטית.

## ביוגרפיה
מיכאל לא היה מקושר בדמו לשושלת הניקפורוסית אשר שלטה על האימפריה הביזנטית אך נישא לפרוקפיה, בתו של ניקפורוס הראשון, קיסר האימפריה הביזנטית. ניקפורוס הראשון יצא בשנת 811 למלחמה נגד האימפריה הבולגרית הראשונה. הבולגרים בהנהגתו של קרום, ח'אן בולגריה, הכו בביזנטים קשות. הקיסר ניקפורוס נהרג ובנו ויורשו סטאוראקיוס, אשר הוכתר במותו של ניקפורוס, נפצע קשות במהלך הקרב ולא היה מסוגל לנהל את האימפריה. באוקטובר 811, מספר מצביאים רבי השפעה בשורות הצבא הביזנטי, ביצעו הפיכה צבאית נגד סטראורקיוס ומינו את מיכאל במקומו. מיכאל הוכר בתור קיסר האימפריה הביזנטית בידי ניקפורוס הראשון, פטריארך קונסטנטינופול, דבר שטרם ללגיטימציה של שלטונו מחד וחיזק את השפעת הכנסייה על הממשל מאידך.

מיכאל הכיר בקרל הגדול, קיסר האימפריה הפרנקית, כנושא בתואר "קיסר הרומאים", ובתמורה הכיר קרל בבעלות הביזנטים על העיר ונציה ומספר ערים נוספות על חופי הים האדריאטי. מיכאל חיזק את המעמד של מוסדות הדת ולא החשיב זמן רב למנהל הצבא הביזנטי. היחלשות הצבא הביזנטי אפשרה את המשך ההתקדמות הצבאית של הבולגרים שכן המלחמה בינם לבין הביזנטים לא הגיעה להסדר. בשנת 812 התרחשה קונספרציה שהתקיים קשר כושל להתנקש בחייו של מיכאל ולהחליפו בבנו של קונסטנטינוס החמישי, קיסר האימפריה הביזנטית. תומכי האיקונוקלאזם הואשמו בהנהגת הקשר והחלה כפייה מחודשת של הכנסייה המזרחית נגד האיקונים, אותם החשיבו כעבודות אלילים. פועל הכנסייה המזרחית נגד האיקונים הביא להחרפת הפילוג בכנסייה הנוצרית.

באותה השנה הציע קרום, ח'אן בולגריה להגיע להסדר במלחמה עם הביזנטים. התנאים שדרש לא היו מקובלים על הממשל הביזנטי ובתמיכת יועציו החליט מיכאל שלא להמשיך את המשא ומתן. בתגובה הנהיג קרום הסלמה מחודשת של המלחמה כאשר החל לכבוש ערים בעומק תראקיה ואיים על הבירה הביזנטית קונסטנטינופול. ביוני 813 נפלה העיר אדריאנופול לאחר שכוחות הצבא הביזנטי תחת פיקודו של הגנרל לאון הארמני, ערקו משורות הצבא בקרב. עם התקרבותם של הבולגרים אל קונסטנטינופול, מיכאל פרש מהקיסרות ויצא לחיי נזירות באיי הנסיכים. לאון הארמני ירש את הכתר אחרי מיכאל בתור לאון החמישי, קיסר האימפריה הביזנטית. מיכאל המשיך בחיי הנזירות עד לפטירתו בשנת 844. הקיסרים הביזנטים שעלו וירדו לא ראו בוא איום לכתרם וכיבדו את שבועתו לחיי הדת.

## ראו גם
* ניקפורוס הראשון, קיסר האימפריה הביזנטית
* ניקפורוס הראשון, פטריארך קונסטנטינופול
* לאון החמישי, קיסר האימפריה הביזנטית

## קישורים חיצוניים

ממוזער|מטבע של מיכאל הראשון
* 
* מיכאל הראשון, קיסר האימפריה הביזנטית, באתר אוניברסיטת קיימברידג' 

קטגוריה:האימפריה הביזנטית: אישים
קטגוריה:קיסרי האימפריה הביזנטית
קטגוריה:מונרכים שוויתרו על כסאם
קטגוריה:נזירים אורתודוקסים
קטגוריה:אישים שחיו במאה ה-8
קטגוריה:אישים שחיו במאה ה-9
קטגוריה:ילידי 770
קטגוריה:נפטרים ב-844
טראומה, התמכרות וטראומה

**טראומה, התמכרות וטראומה** - תיאור מעגל הסבל בהתמכרויות, הוא ספר מאת עמיר פירני, שיצא לאור ב-2010.

## מבנה הספר
הספר עוסק בקשר שבין טראומה אישית בעברם של מתמכרים לבין התמכרותם המאוחרת לסמים. מוצגים בו מודלים חדשניים להתמודדויות בטיפול בנפגעי התמכרויות ובשיקומם, המבוססים על זיהוי מעגל הסבל שבמסילותיו הם חגים שנים ארוכות. זה שנים ארוכות שההתמכרות לסמים הפכה לבעיה אסטרטגית. מקורן של מרבית עבירות האלימות בחברה הוא בבעיות שנגרמו כתוצאה מהתמכרות לסמים ולאלכוהול; בכללן גם חלק ניכר מעבירות הרכוש הבינוניות, והספר מתאר את שורשיה של בעיה זו.

הספר מציג את מודל "מעגל הסבל" המקשר בין אירועי אַבְּיוּז והתעללות בילדים בחייהם הצעירים, לפנייתם לשימוש ממושך בסמים.
המחבר מסביר בספר, תוך כדי תיאורי מקרה מהקליניקה הטיפולית, שאנשים שנפגעו מאירועי אביוז וטראומה, שלא טופלו, מפתחים לעיתים תגובה פוסט טראומטית הקרויה PTSD. כתוצאה מכך, הם פונים לעיתים לשימוש בסמים או אלכוהול, מאחר שהם מטשטשים ומערפלים את החוויה הרגשית, ומסיחים את הכאב הרגשי הנקשר בזיכרונות אותה טראומה. מאחר שרכישה ממושכת של סמים ואלכוהול, דורשת הוצאת כספים רבים, מצוקה הנוצרת אצל אותו נפגע טראומה הצורך סמים ואלכוהול. מחמת הקשיים להשיג כספים אלו, מסתבך האדם הצורך סמים בפלילים, על ידי מעורבותו בפשעים; גניבות, מכירת סמים, אלימות ומאסרים.
מהלכים אלו מעמיקים את סבלו של האדם הצורך סמים, ומובילים פעמים קרובות לחשיפתה לאירועי טראומה נוספים ולכאב נפשי נוסף, ומכאן המושג "מעגל הסבל" טראומה-פוסט טראומה-שימוש בסמים ושוב טראומה.
כדי לעצור את הסתובבותו של "מעגל הסבל" המתואר, נדרש טיפול נפשי ממוקד באותם אירועי טראומה ראשונים. עבודה נפשית אודותם, ואודות החרדות, הדיכאון, ההימנעות והבושה המלווים נפגעי אירועי אביוז, התעללות וטראומה.

## ביקורות
פרופסור אלי לונטל שיבח מאוד את הספר, וכתב כי . גם ד"ר אמנון מיכאלי שיבח את הספר, וכתב כי .

## הערות שוליים

קטגוריה:ספרי עיון
איסלנד באירוויזיון 2021

**[[איסלנד באירוויזיון|איסלנד]] השתתפה ב[[אירוויזיון 2021]]** עם השיר "", שבוצע על ידי הזמר האיסלנדי דאדי פרייר.

## לפני האירוויזיון
ב-29 בפברואר 2020, פרייר זכה בקדם האיסלנדי לאירוויזיון 2020, עם השיר "Think About Things". ב-18 במרץ 2020, תחרות האירוויזיון לשנת 2020 בוטלה עקב מגפת הקורונה. ב-23 באוקטובר 2020, רשות השידור האיסלנדית הודיעה כי פרייר ייצג את איסלנד באירוויזיון 2021. ב-13 במרץ 2021, נחשף השיר שפריר יבצע על בימת האירוויזיון.

## באירוויזיון
ב-19 במאי 2021, התגלה חולה קורונה במשלחת האיסלנדית. לאחר שאיגוד השידור האירופי דן בכך, הוחלט כי איסלנד לא תופיע בשידור חי בחצי הגמר ובגמר (אם תעלה). במקום זאת, תוקרן החזרה השנייה של איסלנד על גבי מסך הבמה. ב-20 במאי 2021, פרייר ביצע את השיר בחצי הגמר השני של התחרות, והגיע למקום השני עם 288 נקודות. ב-22 במאי, בגמר התחרות, הגיע פרייר למקום הרביעי עם 378 נקודות.

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:איסלנד באירוויזיון
קטגוריה:מדינות באירוויזיון 2021
אלי סלופר

**אלכסנדר "אלי" סלופר** הוא שמו של רצועת קומיקס ודמות בדיונית שנוצרה בידיי הקומיקסאית מרי דוואל והעורך צ'ארלס ה. רוס בסוף המאה ה-19, ונחשב לאחד מהקומיקסים הראשונים בהיסטוריה. בנוסף, דמותו של אלי סלופר היא דמות הקומיקס החוזרת הראשונה אי פעם (אחריה נמצאים מקס ומוריץ מאת וילהלם בוש).

הקומיקס נוצר עבור המגזין הבריטי "ג'ודי" על ידי עורכו צ'ארלס ה. רוס, ואוייר על ידי אמיליה דה טסלר תחת השם הבדוי "מארי דוואל". את האיורים הראשונים לסיפוריו של רוס הוא ביצע בעצמו, אולם מהר מאוד הועבר התפקיד לדוואל שהביאה את הרעיון להעביר את עלילותיו של אלי סלופר בצורת קומיקס. הרצועה הראשונה של הקומיקס פורסמה באוגוסט 1867, לשם יצירת תחרות מול העיתון הידוע פאנץ' שפרסם אז את הקומיקס היחיד ביבשת אירופה (במקביל פורסם בארצות הברית הקומיקס הילד הצהוב).

בשנת 1884 פורסמה מהדורה שנייה לקומיקס שאויירה על ידי ויליאם בקסטר, אולם הוא נפטר בשנת 1888, והמלאכה הועברה לידיו של וו. פלטשר תומאס. הוא אייר את הרצועות עד לשנת 1899, אז המאייר ס. ה. צ'אפמן  קיבל את המשרה והמשיך לאייר רצועות קומיקס של סלופר במשך מספר שנים, עד שבשנת 1919 הוכרז סופית על הפרסום האחרון של אלי סלופר.

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:קומיקס
יחסי גאנה–צרפת

**יחסי גאנה–צרפת** הם יחסי החוץ בין גאנה וצרפת.

## יחסים דיפלומטיים
בין 2013 ל-2018 התקיים דיאלוג פוליטי שנתי בין שני משרדי החוץ, בנובמבר 2017 ביקר נשיא צרפת ביקור ראשון של ראש מדינה צרפתי בגאנה.

## יחסים כלכליים
### סחר

היצוא הצרפתי לגאנה מתרכז סביב שלושה מגזרים - ציוד מכני המקושר לתחום הפחמימנים, מוצרי נפט מזוקקים ומוצרי תרופות, ואלה מהווים 70% מסך המסחר.

בשנתיים האחרונות נחתמו בין השאר חוזים של עשרות ומאות מילוני דולרים בתחום התשתיות והאנרגיה - ביניהם מכרו חברות צרפתיות לגאנה ציוד לפיתוח שדה גז ימי ו את חיבור רשתות החשמל של גאנה עם בורקינה פאסו. בנוסף חברה צרפתית נשכרה להקמת פלטפורמת נמל של בנמל תמה החדש, שהיה פרויקט ה-PPP הגדול ביותר בתולדות גאנה. בשנת 2017 הושקה טיסה ישירה בין פריז לאקרה, של אייר פראנס, ונפתחה חנות רשת ציוד הספורט הצרפתית דקטלון במדינה. חברות צרפתיות מתפעלות כ-60 סניפים בגאנה עם הון השקעה כולל של 1.4 מיליארד אירו, נכון להיום.

## שיתוף פעולה ביטחוני

צרפת משתתפת במרכז ההדרכה הבינלאומי לשמירת שלום (KAIPTC), ומכשירה קצינים גאניים בשפה הצרפתית בצרפת או בבתי ספר לאומיים המכוונים לאזור (ENVR).

כחלק מקבוצת ידידי G7 ++ של מפרץ גינאה, פורום בינלאומי לתמיכה ביישום תהליך יאונדה ובכך לשיפור הביטחון הימי באזור, גאנה הסכימה לשמש כיו"ר הגוף יחד עם צרפת לשנת 2019. שיתוף הפעולה המשטרתי של שתי המדינות מתמקד במשימות מומחיות ואימונים, במיוחד בכל הנוגע למאבק בטרור (שיתוף פעולה שהושק בהצלחה בשנת 2016), סחר בסמים ופשע מאורגן.

## שיתוף פעולה אירופי
יחד עם משלחת האיחוד האירופי, גרמניה וארבע מדינות חברות אחרות, צרפת תומכת ומחויבת לתהליך התכנות המשותף החדש שמטרתו לתעל ולשלב פעולות ומשאבים בתחומי עדיפות, מה שהופך אותם לגלויים יותר וקוהרנטיים עם יעדי ממשלת גאנה. מסמך התכנות המשותף יתמקד בתחומי הממשל והביזור, הכלכלה (תמיכה במגזר הפרטי, בעיקר בחקלאות ובאנרגיה) ובמאבק בשינויי אקלים ובשוויון מגדרי. בשנת 2017 הסחר בין גאנה לאיחוד האירופי הגיע ל-5.5 מיליארד אירו. האיחוד האירופי הוא השוק העיקרי של גאנה לתוצרת החקלאית שלה (פולי קקאו וקקאו מעובד, שימורי טונה). האיחוד האירופי תומך גם בגאנה באמצעות תוכניות שיתוף פעולה.

גאנה נהנית מאסטרטגיית התכנות המשותפת של השותפים האירופיים (2017–2020). תהליך התכנות המשותף נועד במיוחד לתמוך בגאנה בהתפתחותה וכשהוא מגבש את מעמדה כמדינה עם הכנסה בינונית, את צמיחתה הכלכלית ואת הממשל הדמוקרטי שלה. המטרה היא להתקדם לשותפות המועילה הדדית ולהתחיל להשתמש בצורות אסטרטגיות יותר של שיתוף פעולה. עם תקציב של כ-1.25 מיליארד אירו לשנים 2018–2021, התוכנית מתמקדת בשני מגזרים עדיפים שזוהו על ידי ממשלת גאנה בתוכנית הפיתוח הלאומית ארוכת הטווח שלה, קרי תמיכה במגזר הפרטי ובממשל.

## קישורים חיצוניים

* יחסי גאנה–צרפת, באתר משרד החוץ הצרפתי

## הערות שוליים

קטגוריה:ערכים ללא קטגוריות פיזיות - יחסי חוץ
כתב נסח'י

[ממוזער|[Al-Fatihah|סורה מהקוראן כתובה בכתב נסח'י]]
**כתב נסח'י** (בערבית: **قلم النسخ**, מהשורש הערבי ن-س-خ (נס"ח) שפירושו להעתיק) הוא כתב קטן ועגול בקליגרפיה ערבית. הכתב הנסח'י הוא אחד מהראשונים להתפתח בקליגרפיה באסלאם, והוא שימש לרוב לכתיבה של מסמכים אדמיניסטרטיביים ולהעתקת ספרים, בכללם הקוראן, בשל היותו קריא ורהוט. הכתב הנסח'י עבר סטנדרטיזציה על ידי , פקיד פרסי בממשל הח'ליפות העבאסית, כאחד מששת הכתבים העיקריים של הקליגרפיה האסלמית במאה ה-10 לספירה.

בספרו של תומאס ואן תומאס ארפניוס  ״Grammatica Arabica״ מהמאה ה-17, האותיות הנסח'יות הוגדרו "צורת הכתיבה האצילית והנכונה ביותר" של הערבית.

## מקור
כתבים עגולים הפכו פופולריים במאות ה-11 עד ה-13, בשל השימוש הרווח בהם בקרב סופרים. הכתב הנסח'י הוא אחד מששת הכתבים הסטנדרטים באסלאם, בהם: ת׳ולות׳, תוק'ע , רקעה , מחקק  וריחן . הם ידועים בשם "הכתבים בעלי המידות" (אלח׳ט אלמנצוב) או ״ששת הכתבים״ (אלאקלאם אלסתא).

קיימת השערה רווחת כי הכתב הכופי קדם לכתב הנסח'י. אולם היסטוריוניים הצליחו לשחזר שני כתבים שהתקיימו בו זמנית הרבה לפני הקודיפיקציה של שני כתבים אלו על ידי אבן מוקלה, שכן הכתבים שימשו לשתי מטרות שונות. הכתב הכופי שימש בעיקר לעיטור, בעוד הכתב הנסח'י שימש לכתיבת ספרים יומיומית.

## תיאור
הכתב הנסח'י הוא כתב נטול תגים (סנס סריפי) בקצות האותיות העולות והיורדות. כך לדוגמה, האות אליף כתובה כקו ישר, כפופה מעט בחלקה השמאלי התחתון, אך ללא כל תגים. הכתב הנסח'י כולל סימנים דיאקריטיים כדי להבדיל בין אותיות דומות, באמצעות מערכת של נקודה אחת עד שלוש מעל או מתחת לאות, כמקובל בכתב הערבי המודרני - דבר שהופך את הקריאה לפשוטה יותר. הכתב הנסח'י משתמש בקו בסיס אופקי. במקרים בהם תו אחד צריך להתחיל מזנבה של האות שלפניו, קו הבסיס מופסק ועולה כלפי מעלה.

## שימוש
הכתב הנסח'י שימש באופן היסטורי ומקיף להעתקת ספרים ומסמכים אדמיניסטרטיביים של חצר השלטון. הכתב אפשר התפתחות של אלמנטים עיטוריים יותר גמישים ורהוטים, המעוצבים באופן עגול יותר בשונה מהמרובעות של הכתב הכופי ששימש יותר עבור עיטור מבנים מוסלמיים. השימוש בכתב הנסח'י באדריכלות החל לראשונה במאה הראשונה, ואומץ בממלכות מוסלמיות רבות החל מהמאה ה-11.

## קישורים חיצוניים

* 

## הערות שוליים

קטגוריה:ערבית
קטגוריה:קליגרפיה
קטגוריה:גופנים
ואשק הצ'כי

[ממוזער|שמאל|קריקטורה שלילית של ואשק משוחח עם [מיכאל הגרמני, סוף המאה ה-19.]]
**וָאשֶק הצ'כי** (בצ'כית: **Český Vašek**) הוא דמות היסטורית, המייצגת את האופי הלאומי של העם הצ'כי, ששימש בזמן התחרות הבינלאומית עם הלאומיות הגרמנית בסוף המאה ה-19.

## תיאור
דמויות כאלה בדרך כלל נבדלות מאלו המשמשות כאישיות של האומה עצמה, כפי שייצגה הדמות צ'כיה את האומה צ'כית ומריאן את צרפת. בדרך כלל הוא מתואר בתחפושת עממית המשלבת כובע מאזור פילזן ועם בגדים מאזורים שונים.

דמויות אלו שימשו כקריקטורה שלילית של הצ'כים על ידי הגרמנים, וסימלו אותם כנגני רחוב. אבל גם חיוביים כמו הצ'כים עצמם.

ואשק הצ'כי נחשבת מקבילה למיכאל הגרמני, דמות המייצגת את האופי הלאומי של העם הגרמני.

## הערות שוליים

קטגוריה:צ'כיה: סמלים לאומיים
קטגוריה:האנשת מדינות
צ'כיה (דמות)

[ממוזער|שמאל|פסל צ'כיה בחזית [המוזאון הלאומי של פראג.]]
**צ'כיה** או **בוהמיה** (בצ'כית: **Čechie**) היא ההאנשה המדינית והלאומית של האומה הצ'כית, ששימשה במאה ה-19 כתגובה על האנשה הלאומית של מתחרות המיוצגת על ידי גרמניה או אוסטריה.

## דמיון לדמויות אחרות
צ'כיה היא ההתגלמות הסמלית של האומה הצ'כית, הדמות מתוארת כאישה נבונה וכמגינה של ארץ צ'כיה. דמויות סמליות דומות הן מריאן הצרפתית, גרמאניה הגרמנית או מיכאל הגרמני, אמא רוסיה או הדוד סם.

## תיאור
צ'כיה מתוארת לעיתים קרובות כאישה עם חרב בידה וחזה שופע. היא יוצאת להגן על ארצה כאשר מתעוררים צרכים לאומיים. לפעמים הצ'כים מתייחסים לצ'כיה כאילו היא יוצאת להגן על שלוש ארצות הצ'כים: צ'כיה, מוראביה ושלזיה, ואף לעיתים היא מתפצלת לשלוש דמויות נפרדות, כל אחת יוצאת להגן על ארצה.

## ראו גם
* ואשק הצ'כי
* סמל צ'כיה
* דגל צ'כיה

## קישורים חיצוניים

## הערות שוליים

קטגוריה:צ'כיה: סמלים לאומיים
Pluto

**Pluto** הוא אלבום הבכורה של הראפר האמריקאי פיוצ'ר. האלבום יצא לאור ב-17 באפריל 2012, על ידי חברות התקליטים A1 רקורדינגס ופריבנדז, והופץ על ידי אפיק רקורדס. האלבום מכיל הופעות אורח של דרייק, אר. קלי, T.I., טריי דה טרות' וסנופ דוג. בהפקת האלבום השתתפו ויל-א-פול, סוני דיגיטל ו-K.E. און דה טראק, בין היתר.

האלבום נתמך על ידי חמישה סינגלים: "Tony Montana", "Go Harder", "Magic (Remix)", "Same Damn Time" ו-"Turn On the Lights". האלבום קיבל בעיקר ביקורות חיוביות ממבקרי המוזיקה, והגיע היישר אל המקום השמיני במצעד הבילבורד 200, תוך שמכר 41,000 עותקים בשבוע הראשון. ב-2012 יצאה הוצאה מחודשת של האלבום בשם *Pluto 3D*.

## רשימת רצועות

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:אלבומי בכורה מ-2012
קטגוריה:אלבומי פיוצ'ר
קטגוריה:אלבומים שהופקו על ידי אורגנייזד נויז
קטגוריה:אלבומים שהופקו על ידי מייק ויל מייד איט
קטגוריה:אלבומי חברת אפיק רקורדס
טראוטה לפרנץ

**טראוטה לפרנץ** (בגרמנית: **Traute Lafrenz**; 3 במאי 1919 – 6 במרץ 2023) הייתה רופאה ואנתרופוסופית גרמנייה-אמריקאית, שהייתה חברה בתנועת ההתנגדות הגרמנית לנאציזם, הוורד הלבן, במלחמת העולם השנייה.

## ביוגרפיה
טראוטה לפרנץ נולדה בהמבורג. למדה יחד עם היינץ קוחרסקי בגימנסיה אצל ארנה שטאל, בבית ספר לאמנויות חופשיות בהמבורג. כאשר החינוך המשותף בוטל בשנת 1937 עברה לפרנץ לבית ספר של המנזר, שם סיימה את לימודיה עם חברתה לכיתה מרגרטה רותה בחג הפסחא 1938. יחד עם רותה החלה לפרנץ ללמוד רפואה באוניברסיטת המבורג בסמסטר הקיץ של שנת 1939. לאחר הסמסטר עבדה בפומרניה, שם פגשה את אלכסנדר שמורל שהחל ללמוד בקיץ 1939 בבית הספר לרפואה של אוניברסיטת המבורג אך המשיך את לימודיו מ-1939/40 במינכן.

## פעילותה בתנועת הורד הלבן
במאי 1941 עברה לפרנץ למינכן כדי ללמוד, שם הכירה את הנס שול וכריסטוף פרובסט. בהתנגדותה למשטר הנאצי, היא מצאה השראה בכתבי רודולף שטיינר. היא השתתפה בשיחות ודיונים רבים בתנועת הוורד הלבן, כולל אלה עם קורט הובר. בסוף 1942 היא זו שהביאה את העלון השלישי של הוורד הלבן להמבורג. היא חילקה אותם מחדש בעזרת בן כיתתה לשעבר היינץ קוחרסקי. כאשר ב-18 בפברואר 1943 הנס וסופי שול נעצרו באוניברסיטת מינכן, גם לפרנץ נעצרה לחקירה על ידי הגסטפו. היא נעצרה שוב זמן קצר לאחר מכן ב-15 במרץ, יחד עם אלכסנדר שמורל וקורט הובר ונידונה לשנת מאסר ב-19 באפריל 1943. במהלך חקירתה על ידי הגסטפו לפרנץ הצליחה להסתיר את  מעורבותה בהפצת העלון. לאחר שחרורה נעצרה ונכלאה שוב על ידי הגסטפו.  ב-14 במרץ שוחררה לפרנץ ממאסר אך נעצרה שוב ועברה חקירות משפילות. במהלך מעצרה עומתה עם קוחרסקי שאולץ לקרוא בפניה עדות שהוכתבה לו. היא וחברותיה לתא האשימו את קוחרסקי בהלשנה.  בהמשך נדדו בין בתי כלא ונשלחו ללייפציג ב-10 בפברואר 1945. משם הועברו לביירוית שם גם סבלו מרעב. הן שוחררו על ידי הצבא האמריקני ב-14 באפריל.

## לאחר המלחמה
בשנת 1947 היגרה טראוטה לפרנץ לארצות הברית, סיימה את לימודי הרפואה שלה בבית החולים סנט ג'וזף בסן פרנסיסקו. לאחר שעברה לשיקגו, היא שימשה בין השנים 1972–1994 כראש בית הספר אספרנסה, בית ספר טיפולי פרטי וטיפולי המשרת תלמידים עם מוגבלות התפתחותית בגילאי 5–21. לפרנץ הייתה מעורבת בתנועה האנתרופוסופית בארצות הברית במשך יותר מחצי מאה. לפני מותה התגוררה באי יונגס שליד מגגט, דרום קרוליינה.

בשנת 2019 קיבלה את אות מסדר המריט של הרפובליקה הפדרלית של גרמניה.

## לקריאה נוספת
* אנט דומבאך וג'אד ניובורן: **סופי שול והוורד הלבן**, הוצאת ידיעות אחרונות – ספרי חמד, 2013.
* 
* אגון לארסן, **לוחמי חירות**, הוצאת מסדה בע"מ, 1964, עמודים 110–131
* דני אורבך, **[[ואלקירי - ההתנגדות הגרמנית להיטלר (ספר)|ואלקירי ההתנגדות הגרמנית להיטלר]]**, הוצאת ידיעות אחרונות, 2016, עמודים 164–200

## הערות שוליים

קטגוריה:הוורד הלבן
קטגוריה:נשים שהגיעו לגיל מאה
קטגוריה:מתנגדות גרמניות למשטר הנאצי
קטגוריה:מהגרות מגרמניה לארצות הברית
קטגוריה:מהגרים מגרמניה לארצות הברית
קטגוריה:מורשעים בדין בגרמניה הנאצית
קטגוריה:אמריקאים שהגיעו לגיל מאה
קטגוריה:מינכן: היסטוריה
קטגוריה:אמריקאיות שנולדו ב-1919
קטגוריה:אמריקאים שנולדו ב-1919
קטגוריה:אמריקאיות שנפטרו ב-2023
קטגוריה:אמריקאים שנפטרו ב-2023
ג'יימי דלאנו

**ג'יימי דלאנו** (באנגלית: **Jamie Delano**; נולד ב-1954) הוא קומיקסאי בריטי. נודע בעיקר ככותב הראשון של סדרת הקומיקס Hellblazer , בהשתתפות ג'ון קונסטנטין.

## ביוגרפיה
ג'יימי דלאנו כתב את כל ארבעת הגיליונות הראשונים של Hellblazer עבור DC Comics, מלבד שלוש, בין השנים 1988–1991.

הנושאים בעבודתו כוללים את קרב המינים (עולם ללא סוף), אימפריאליזם ורצח עם (ריקוד רפאים), וקריסה סביבתית ותרבותית (2020 Visions ו-Animal Man).

א. ויליאם ג'יימס הוא האלטר אגו של דלאנו בכתיבת פרוזה. הנובלה שלו, Book Thirteen, פורסמה תחת Lepus Books.

## קישורים חיצוניים

* 

## הערות שוליים

קטגוריה:קומיקסאים בריטים
קטגוריה:בריטים שנולדו ב-1954
Honest

**Honest** הוא אלבום האולפן השני של הראפר האמריקאי פיוצ'ר. האלבום יצא לאור ב-22 באפריל 2014, על ידי חברות התקליטים A1 רקורדינגס ופריבנדז, והופץ על ידי אפיק רקורדס. האלבום מכיל הופעות אורח של פארל, פושה טי, קזינו, ויז קאליפה, קניה וסט, דרייק, יאנג סקוטר, אנדרה 3000 וליל ויין. האלבום נתמך על ידי חמישה סינגלים: "Karate Chop (Remix)", "Honest", "Shit", "Move That Dope" ו-"I Won", לצד הסינגל השיווקי "Real and True", בו משתתפים הזמרת האמריקאית מיילי סיירוס והמוזיקאי האנגלי מיסטר הדסון.

האלבום קיבל בעיקר ביקורות חיוביות ממבקרי המוזיקה. הוא הגיע היישר אל המקום השני במצעד הבילבורד 200, ומכר 53,000 עותקים בשבוע הראשון לצאתו. האלבום קיבל את תואר הזהב מאיגוד תעשיית ההקלטות האמריקאי, על 500,000 יחידות שקולות לאלבום סך הכל.

## רשימת רצועות

## מיקומי שיא

## נתוני מכירות

## קישורים חיצוניים

## הערות שוליים

קטגוריה:אלבומי פיוצ'ר
קטגוריה:אלבומים שהופקו על ידי אורגנייזד נויז
קטגוריה:אלבומים שהופקו על ידי בוי-1דה
קטגוריה:אלבומים שהופקו על ידי מייק ויל מייד איט
קטגוריה:אלבומי חברת אפיק רקורדס
יחסי אוסטרליה–סלובקיה

**יחסי אוסטרליה–סלובקיה** הם היחסים הדיפלומטיים שבין **[[אוסטרליה|הקהילייה של אוסטרליה]]** לבין **[[סלובקיה|הרפובליקה הסלובקית]]**.

## סקירה כללית
שתי המדינות כוננו יחסים דיפלומטיים ב-1 בינואר 1993 לאחר היפרדותה של סלובקיה מצ'כיה ופירוק צ'כוסלובקיה. באוסטרליה חיים בסביבות 8,500 אנשים ממוצא סלובקי.

## יחסים כלכליים
הסחר הדו-צדדי בין אוסטרליה לרפובליקה הסלובקית הוערך ב-528 מיליון דולר בשנת 2019. המסחר נוטה בכבדות לטובת הרפובליקה הסלובקית, כאשר סך הייצוא לאוסטרליה הוערך ב-478 מיליון דולר לעומת 50 מיליון דולר בייצוא מאוסטרליה.

היבוא העיקרי מהרפובליקה הסלובקית לאוסטרליה כולל כלי רכב, ציוד וחימום וקירור וחלקים, ומשאבות, וחלקי רכב ואביזרים. היצוא העיקרי לרפובליקה הסלובקית מאוסטרליה כולל ציוד מעגלים חשמליים, עור, מכשירי מדידה וניתוח ומכשירים רפואיים.

## נציגויות דיפלומטיות
* אוסטרליה מיוצגת בסלובקיה באמצעות שגרירותה בווינה, אוסטריה.
* סלובקיה מחזיקה באוסטרליה שגרירות בקנברה וקונסוליות כבוד במלבורן, פרת' ובריסביין.

## קישורים חיצוניים

* יחסי אוסטרליה–סלובקיה, באתר משרד החוץ האוסטרלי

## הערות שוליים

קטגוריה:ערכים ללא קטגוריות פיזיות - יחסי חוץ
המוצב (סדרה)

**המוצב** (באנגלית: **The Outpost**) היא סדרת פנטזיה אמריקאית. הסדרה מתרחשת בעולם בדיוני הכולל קסמים ומפלצות. הדמות המרכזית בסדרה היא טאלון, השורדת האחרונה משבט שחורי הדם, היוצאת לנקום ברוצחי משפחתה.

הסדרה נרכשה לראשונה בידי The CW, שהזמינה שתי עונות. באוקטובר 2019 הוזמנה עונה שלישית, ששודרה לראשונה ב-8 באוקטובר 2020. עוד לפני שידור העונה השלישית, פורסם כי הוזמנה גם עונה רביעית אשר תכלול 13 פרקים.

## תקציר העלילה
הסדרה מתרחשת בעולם בדיוני הכולל קסמים ויצורים אגדיים. הדמות הראשית בעלילה היא טאלון (ג'סיקה גרין) בת לשבט שחורי הדם. שחורי הדם נראים כבני אדם רגילים, אולם יש להם אוזניים מחודדות ודם בצבע שחור. כאשר טאלון הייתה ילדה קטנה, הופיעו שכירי חרב אכזריים ורצחו את כל בני עמה לעיניה בהוראתו של אווריט דרד - דיקטטור דתי פנאטי אשר שולט בממלכת בני האדם באמצעות "המסדר הראשי". טאלון הפכה לשורדת היחידה מבין שחורי הדם. כדי להסתתר היא קוצצת את אזניה הארוכות ומאז מקדישה את חייה כדי למצוא את רוצחי עמה ולנקום בהם. חיפושיה מובילים אותה למוצב חסר חוק בקצה העולם המתורבת, שם היא מגלה שהיא בורכה בכוחות מיוחדים אשר בהם היא מוכרחה ללמוד לשלוט.

## קישורים חיצוניים

## הערות שוליים

קטגוריה:The CW: תוכניות וסדרות
קטגוריה:סדרות דרמה אמריקאיות
קטגוריה:סדרות טלוויזיה אמריקאיות
קטגוריה:סדרות פנטזיה אמריקאיות
קטגוריה:סדרות פנטזיה
קטגוריה:סדרות טלוויזיה אמריקאיות שעלו לשידור בשנת 2018
פרנץ סקיי

**פרנץ סֵקֶיי***,* (במקור **שלזינגר** עד 1882 בהונגרית: **Székely Ferenc**; אלאפ, 9 בינואר 1858 – אופטיה, 11 באפריל 1936) היה בנקאי יהודי-הונגרי, מומחה לכלכלה, בעל תואר "יועץ חצר מלכותי", מנהיג הקהילה היהודית של פשט.

## קורות חיים
פרנץ שלזינגר נולד במשפחה יהודית בכפר קטן בטרנסדנוביה כבנם של שמעון שלזינגר ושל פפי קליין. הוא למד באקדמיה למסחר בסקשפהרוואר. בשנת 1882 התמחה ב"בנק הארצי ההונגרי" ואחר כך עבד בסניף טריאסטה של "מוסד האשראי האוסטרי". בשנת 1890 מונה לראש מחלקת התכתובת של "הבנק המסחרי ההונגרי של פשט". משנת 1892 ועד מותו הוא היה המנכ"ל ובהמשך הנשיא של קופת החיסכון מרכז העיר (Belvárosi Takarékpénztár Rt). הוא היה סגן נשיא הבנק האנגלי-הונגרי ושל חברת פשטי לויד ויו"ר חברת המניות המשותפת לספרות של האחים רוואי. בשנת 1910 הוא קיבל את תואר "יועץ חצר מלכותי" ואחר כך קיבל את "הצלב האמצעי של מסדר פרנץ יוזף". מחקריו פורסמו ב-National Economic Review. הוא היה חבר מערכת של השבועון ההיתולי בורשסם ינקו, בו הוא זה שיצר כמה דמויות פופולריות, כולל אנדראש מיהאסנה (פירוש בהונגרית בתרגום חופשי אנדראש "מה הוא שווה") ושל "שאלאמון זייפנשטיינר". הוא גם לקח חלק פעיל בחיי הקהילה היהודית. בשנת 1909 יזם את הקמתה של אגודת החסות הלאומית היהודית אותה ניהל מראשיתה. בסוף שנות העשרה של המאה העשרים הוא החזיק בנשיאות הקהילה היהודית של פשט, ונותר חבר הנהלה וחבר כבוד בגוף המייצג שלה עד סוף ימיו. משנת 1915 היה חבר הנהלה בבית המדרש לרבנים בבודפשט, משנת 1927 היה נשיאו מן הקמתו והגזבר של האגודה הספרותית היהודית-הונגרית. לפני מלחמת העולם הראשונה הקים תנועה שמטרתה הייתה לאחד את יהדות הונגריה.

הוא הובא למנוחות בבית הקברות היהודי ברחוב קוזמה.

## עבודותיו העיקריות
* על הרפורמה במוסדות פיננסיים כפריים (בודפשט, 1889)
* הסדרת המטבע שלנו (בודפשט, 1892)

## לקריאה נוספת
* פרנץ סקיי בנתוני המוזיאון הספרותי פטפי
* לקסיקון ביוגרפי הונגרי.
* לקסיקון יהודי הונגרי. 1929. פרנץ סקיי
* פרנץ סקיי (1928) "סקירה יהודית-הונגרית"

## קישורים חיצוניים

## הערות שוליים

קטגוריה:כלכלנים יהודים הונגרים
קטגוריה:חברי מסדר פרנץ יוזף
קטגוריה:בנקאים יהודים הונגרים
קטגוריה:אישים הקבורים בבית הקברות היהודי ברחוב קוזמה בבודפשט
קטגוריה:הונגרים שנולדו ב-1858
קטגוריה:הונגרים שנפטרו ב-1936
שורת מחץ

[ממוזער|315x315 פיקסלים|רצועת קומיקס הומוריסטית העוסקת באיתור מידע באינטרנט. [רצועת קומיקס|רצועות קומיקס מורכבות לרוב בצורה הקלאסית של הבדיחה הכוללת לבסוף שורת מחץ, המתבטאת בפאנל האחרון.]]
**שורת מחץ** או **פאנץ' ליין** (מאנגלית: **punch line**) היא צירוף, מילה או משפט המופיעים בסוף קטע כגון כתבה, שיר או בדיחה ומהווים את הפואנטה שלו, השיא או ההפתעה, על פי רוב בצורה הומוריסטית. שורת מחץ ידועה לרוב כמרכיב השלישי בבדיחה האופיינית, לאחר הפתיחה והנרטיב.

## מבנה הבדיחה ותפקיד שורת המחץ
הצורה האופיינית והנפוצה של בדיחה מורכבת משלושה חלקים, המכונים לעיתים AAB. לרוב, שני חלקיה הראשונים של בדיחה מצורת AAB יחלקו מכנה משותף כלשהו, כאשר הראשון יהיה פתיח לבדיחה בו יוצגו הדמויות (אם הן קיימות) או האירועים, מעין אקספוזיציה, ואילו השני יציג נרטיב קבוע אשר במהלכו הפרטים שנחשפו בפתיח יקדמו עלילה מסוימת. חלקה השלישי של הבדיחה יהיה שורת המחץ, כאשר תתבצע סטייה מהמכנה המשותף של חלקים א' וב', מה שיגרום להפתעה בקרב המאזינים ובכך ייצור הומור. השם AAB ניתן משום ששני החלקים הראשונים, הזהים, נקראים בשם המשתנה A ולעומת זאת שורת המחץ, המסתייגת מהעלילה של חלקים אחד ושתיים, תסומן במשתנה B.

להלן דוגמה לבדיחה בעלת מבנה AAB:
* A – מדען אחד רצה לבדוק אם עכביש יכול לקפוץ גם בלי רגליים. הוא הוריד לעכביש את כל הרגליים ואמר לו: "קפוץ!". העכביש לא קפץ.
* A – המדען אמר לו שוב "קפוץ!". העכביש לא קפץ.
* B – אז המדען רשם במסקנות: עכביש בלי רגליים אינו שומע.

שלבי ה-A מקדמים נרטיב חוזר במהלכו המדען מצווה על העכביש לקפוץ ללא רגליים. בהתאם לנאמר בחלק A הראשון, המסקנה המתגבשת היא שעכביש ללא רגליים לא מסוגל לקפוץ, אלא שאז חלק ה-B, שורת המחץ, סוטה מכך ומביא מסקנה לא צפויה, ומכאן ההומור.

קיימות גם בדיחות AB או AAAB, אך הן פחות נפוצות. גם בבדיחות מצורות אחרות שורת המחץ תמיד תקיים את תנאי הסתירה שמובילה אל ההפתעה שיוצרת הומור.

## בדיחות ללא שורת מחץ
ישנן בדיחות שלא כוללות שורת מחץ בכוונה תחילה. לעיתים קרובות בדיחות מסוג זה יהיו חלק מעלילה מתמשכת, כמו במערכונים לצורך העניין, בהם ההומור הוא חלק מבנייה (Builld-up) מתמשכת, ולכן ההומור לא נוצר מתוך סטייה אלא כחלק מקו העלילה. לעיתים בדיחות ללא שורת מחץ יפצו על חסרונה באמצעות מבוכה שגורמת לצחוק. צורה זו של בדיחות שחיכה בקומדיות מצבים הבנויות על סיטואציות מביכות היוצרות הומור.

סוג אחר של בדיחה ללא שורת מחץ היא הבדיחה השטותית, שבה אין שורת מחץ מכיוון שכל הבדיחה, מתחילתה ועד סופה, לא כוללת נרטיב אחיד ולכן אין אלמנט של סטייה או שינוי. ניתן לראות בבדיחות מסוג זה כבדיחות ABB, כאשר ה-A הוא האקספוזיציה ושני חלקי ה-B הם הנרטיב המשתנה והלא מאורגן.

## לקריאה נוספת
* סלבטורה אטארדו, "The Linguistics of Humor: An Introduction", אוניברסיטת אוקספורד, 25 ביוני 2020.
* ליאון רפפורט, "Punchlines: The Case for Racial, Ethnic, and Gender Humor", גרינווד הוצאה לאור, 2005.

## הערות שוליים

קטגוריה:בדיחות